Document ID: /roh_data/filtered/fineweb-2-filterrobots_roh.jsonl.gz/68292

Ils dus clubs dad unihoc, Piranha Cuira da las dunnas e Cuira Unihockey dals umens, vulan fusiunar. Els examineschian ina fusiun eventuala suenter che omadus clubs hajan cleramain ditg Gea a quest project da lur radunanzas generalas. Quai scrivan ils dus clubs da la chapitala en ina communicaziun communabla.
Professiunalisaziun en plirs champs
Ina fusiun pussibilitass ina professiunalisaziun en il sport, la communicaziun ed en la gestiun da l'uniun. Ins pudess nizzegiar sinergias, hai num en la communicaziun. Plinavant dessi avantatgs quai che pertutga la tschertga da sponsurs. Las commembras e commembras dals teams sa pudessan focusar pli ferm sin il sport.
Actualmain sajan ins vid examinar las differentas variantas. Ins saja anc en in stadi baud cun bleras dumondas avertas. Il pli tard l'avust 2025 – cura che la nova halla dad unihockey «Fortuna» duai esser en funcziun – duess in'eventuala fusiun dentant esser fatga.
Ord l'archiv
Davart sfidas sportivas e finanzialas tar Cuira Unihockey ha RTR gia rapportà avant intgins mais.